
Text rozhodnutia
Súd: Krajský súd Bratislava Spisová značka: 4Sp/174/2012 Identifikačné číslo súdneho spisu: 1012211086 Dátum vydania rozhodnutia: 05. 06. 2013 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2013:1012211086.1 Uznesenie Krajský súd v Bratislave v právnej veci podania pána F. W., narodeného XX.XX.XXXX, t.č. s pobytom F. Ú. na F. A. G. P. J. Ú. na F. F. P. P. Y. XX/XXX, C., datovaného 1.8.2012 takto r o z h o d o l : Krajský súd v Bratislave konanie z a s t a v u j e . Pán F. W. nemá právo na náhradu trov tohto konania. o d ô v o d n e n i e : Dňa 26.11.2012 bolo konajúcemu Krajskému súdu v Bratislave (ďalej len súd) doručené podanie p. F. W., adresované Okresnému súdu Bratislava I, ktorým oznamoval, že Centrum právnej pomoci zamietlo jeho žiadosť o poskytnutie právnej pomoci. Opätovne požiadal o ustanovenie právneho zástupcu v nešpecifikovanom dovolacom konaní. Toto podanie pokladal Okresný súd Bratislava I za opravný prostriedok voči rozhodnutiu Centra právnej pomoci zn.. N 1866/12 z 24.7.2012 a vec prípisom (teda v rozpore s ust. § 250d ods.2 Občianskeho súdneho poriadku - O.s.p.) postúpil tunajšiemu súdu 26.11.2012 na ďalšie konanie. I napriek nekomfortnému postupu Okresného súdu Bratislava v označenej veci tunajší súd vykonal prípravu pojednávania v rámci ktorej zistil z vyjadrenia p. F.. W. zo dňa 10.3.2013, že p. F.. W. nikdy nepodal opravný prostriedok voči vyššie označenému rozhodnutiu Centra právnej pomoci, že podaním z 1.8.2012 Okresnému súdu Bratislava I iba doručil predmetné rozhodnutie Centra právnej pomoci na vedomie. Podľa ust. § 250l ods.1 Občianskeho súdneho poriadku (ďalej len O.s.p.) podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa ust. § 246c ods. 1 veta prvá O.s.p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa ust. § 104 ods. 1 veta prvá O.s.p. ak ide o taký nedostatok podmienky konania, ktorý nemožno odstrániť, súd konanie zastaví. Ako to je zrejmé z vyššie uvedeného, predmetným podaním p. F.. W. z 1.8.2012 p. F.. W. nepodal žiaden opravný prostriedok voči rozhodnutiu Centra právnej pomoci a ani inému rozhodnutiu správneho orgánu. Tento skutkový stav súd vyhodnotil ako nedostatok podmienky konania podľa Piatej časti Tretej hlavy O.s.p. ktorý nie je možné odstrániť a preto za použitia vyššie citovaného ust. § 104 ods. 1 O.s.p. konanie zastavil. O trovách konania súd rozhodol v súlade s analogickým použitím ust. § 146 ods.1, písm. c), O.s.p. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, písomne, vo dvoch vyhotoveniach. V odvolaní sa má popri všeobecných náležitostiach (z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované; odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. (§ 205 ods. 1 O.s.p). Odvolanie možno odôvodniť len tým, že a) v konaní došlo k vadám uvedeným v § 221 ods. 1, b) konanie má inú vadu, ktorá mohla mať za následok nesprávne rozhodnutie vo veci, c) súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností, d) súd prvého stupňa dospel na základe vykonaných dôkazov k nesprávnym skutkovým zisteniam, e) doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené 205a), f) rozhodnutie súdu prvého stupňa vychádza z nesprávneho právneho posúdenia veci (§ 205 ods. 2 O.s.p).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1012211086.1 (dáta aktuálne k 13. 11. 2026). Záväzné je znenie zverejnené súdom.




